Din cauza Rusiei mai agresive, Norvegia anunță că va aloca anul acesta 2% din PIB pentru apărare / Oslo intenționa să atingă obiectivul în 2026
Norvegia intenţionează să majoreze anul acesta bugetul apărării la 2% din produsul intern brut, a declarat joi premierul Jonah Gahr Stoere, citat de agenția Reuters, potrivit Agerpres.
"Situaţia politicii de securitate este gravă. Trebuie să trăim alături de o Rusie mai periculoasă şi mai imprevizibilă, probabil mult timp", a spus şeful guvernului de la Oslo.
El s-a întâlnit în cursul dimineţii în parlament cu liderii partidelor politice rivale pentru a discuta planul pe termen lung privind forţele armate ale Norvegiei.
Obiectivul naţional era până acum atingerea nivelului de 2% din PIB pentru apărare abia în 2026, reaminteşte Reuters.
În acest moment, 11 dintre cele 31 de state membre ale NATO depășesc pragul de 2% din PIB pentru apărare, potrivit datelor publicate de Statista.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank